<!-- Student 1879, cand. theol. 1885. 1895 overtog han Bestyrerposten ved Notodden private Seminar, Lærer i praktisk Teologi ved det praktisk-teologiske Seminar ved Oslo Universitet, fra 1909 med Titel af Prof. Han var 1913 - 1930 Biskop i Kristiansand. S. har vist en meget virksom Interesse saavel paa det kirkelige som paa flere humanitære Omraader. For Indremissionen har han saaledes arbejdet paa forsk. Steder; i Afholdsbevægelsen har han indtaget en fremskudt Plads som mangeaarigt Medlem af Det norske Totalafholdsselskabs Landstyre. S. indtraadte 1908 i den kgl. og parlamentariske Kirkekommission, hvor han med Mindretallet voterede for en fri Folkekirke, subsidiært for en Organisation af Statskirken »til Tops«. S. indtager i teol. Henseende et udpræget konservativt Standpunkt, men paadrog sig sine nærmeste Meningsfællers Uvillie, da han 1923 — ud fra sit Ønske om at virke forsonende i Kirkestriden — paatog sig Ordinationen af den liberale Domprovst Dr. J. Gleditsch som Biskop i Trondhjem. Dette Skridt medførte, at Indremissionens Ledere afbrød deres Samarbejde med S. og senere endog har nægtet at optræde ved kirkelige Møder sammen med ham, et Standpunkt, som dog, særlig i Forbindelse med det kendte Helligtrekongersmøde i Kristiansand 1926, har vakt stærk Kritik. S. har, foruden en Del selvstændige Publikationer, som »Norske døbenavne« (1887), »Norske barnerim og leikar« (1899), »Om evangeliets forkyndelse« (1902), »Uppdragingi« (1907) m. fl., sammen med N. Rolfsen udg. »Lesebok paa landsmaal for folkeskulen« (4 Bd, 1908—10) og et kirkeligt Lovregister (1923). I Forening med A. Hovden og P. Hognestad har han udgivet »Nynorsk salmebok« (1925), indeholdende udelukkende Landmaalssalmer; denne blev ved kgl. Resol. af 18. Decbr 1925 autoriseret til Kirkebrug. -->
Historie